731 Unitatea

**731 Eskuadroia** edo , Japoniako Armada Imperialaren arma biologikoak ezkutuan ikertzeko eta garatzeko egin zen programa bat izan zen. 731 Unitateak, bizirik zeuden gizakiekin esperimentu medikuak burutu zituen, bigarren gerra txino-japoniarrean (1937-1945) (bigarren mundu gerraren barnean kokatua). 731 Eskuadriak gizateriak aro modernoan jasandako gerra krimenik bortitzenak burutu zituen. Ofizialki, Japoniako Inperioko Armada Inperialak Kempeitai Ministerio Politikoaren Gaixotasun Infekziosoak Ikertzeko eta Prebenitzeko Laborategi gisa ezagutu zuen, eta, hasiera batean Kenpeitaiko polizia militarraren atal politiko eta ideologiko bezela ezarri zen, etsaien politika-ideologikoa indargabetzeko asmoz eta unitate militarreko sistema hobetzeko asmoz. 

Eskuadroiak, ezkutatzeko asmoz, Pingfango distritoan kokaturik zegoen ura purifikatzeko modulo bat zela esan zuen. Harbin-en, Txinatar herriko ipar-ekialdean kokatuta, Manchukuo-ko Gobernu Titerearen parte. Japoniako propaganda politikoaren bitartez jardun zuen eta armadako Kōdōha ataleko ikur emblematiko bezela. Lehengo fasean, atal honek propaganda komunistaren aurka egin zuen, baina gerora, bere erantzukizunak beste zentzu batera luzatu zituen, bai Japonen eta baita atzerrian ere. 

731 Unitatea Alemaniako SSen gutxi gorabeherako baliokidea bihurtu zen. Arrazazko supremazia japonesaren sinesmena sustatu zuen: teoria arrazistak, kontraespiotza, ikerkuntza, infiltrazioa etsaien lerroetan eta sabotaje politikoan jardun zuen. Polizia militarrarekin, arruntarekin, inteligentzia zerbitzuekin eta Manchukuoko partidu nazionalistekin lotuta egon zen. Baita Japoniako Zerbitzu Sekretuen destakamendu batez gain.

Hamar mila pertsona, zibilak zein miliatarrak, Txinatar, Korear, Mongol eta Errusiar jatorrizko biztanleak izan ziren 731 Eskuadroiak burututako esperimentuen helburu. Baita AEBko eta europako, hainbat gerrako preso erahil zituen 731 Eskuadroiak. Hortaz kanpo, 731 Unitatearen armamentu biokimikoko programak garatutako arma biologikoen erabilera hamarnaka mila heriotzatan gertatu zen Txinan – kalkulu batzuen arabera berrehun mila biktima ere izan zitezkeen.

731 eskuadroia Japoniako Indar Armatuek gerrarako agente biologikoak ikertzeko erabilitako destakamendu ugarietako bat izan zen; beste unitate taktiko eta administratibo batzuk 516. eskuadroia (Qiqihar), 543. eskuadroia (Hailar), 773. eskuadroia (Songo), 100. eskuadroia (Changchun), 1644. eskuadroia (Nankin), 1855. eskuadroia (Pekin), 8604. eskuadroia (Kantoi), 200. eskuadroia (Mantxuria) eta 9420. eskuadroia (Singapur) izan ziren.a

731 Unitatean inplikatutako zientzialari askok politikan, hezkuntzan, negozioetan eta medikuntzan jarraitu zuten. Batzuk indar sobietarrek atxilotu zituzten eta Jabarovskeko gerra krimenei buruzko epaiketetan auzipetu zituzten; beste batzuk estatubatuarrei errenditu zitzaizkien amnistia jaso zuten bildutako informazioa eskuratzearen truke. 

Haien basakeria dela eta, 731 Unitatearen ekintzak gerra-krimen gisa salatu dituzte gaur egun Nazio Batuek.

## Sorrera 
1932 urtean, Shirō Ishii, Japoniako Inperioko *chūjō*a (Teniente Generala) «Prebentzio Epidemikoari buruzko Armadako Ikerketa Laborategia»ren buru izendatu zuten. Bere gizonekin batera Zhong Ma preso-esparrua eraiki zuen (Haren eraikin nagusia Zhongma Gotorleku bezala ezaguna zen herri-mailan), Bei-inho herrixkan kokatutako espetxe esperimentala, Harbindik 100 kilometrotara. Tranbideak ere jarri zituzten material eta ekipamenduak garraiatzeko. Ishii-k «Tōgō Unitatea» deituriko ikerkuntza-talde sekretu bat antolatu zuen, ikerketa kimiko eta biologikoen koordinaziorako. 1934an presoen ihesaldi batek eta 1935ean leherketa batek (ustezko erasoa) Zhongmako operazioak behertan behera ustera behartu zuten Ishii. Gerora, Shirō Pingfang-era lekualdatu zen, Harbin-etik hegoaldera 24km ingurura, tamaina handiagoko gune bat instalatzeko.

Geroago, unitate hau Kwantungeko Armadara erantsi zen, Prebentzio Epidemikoko Sailtzat, baina berehala izan zen bi unitatetan banatuta: «Ishii Unitatea» eta «Wakamatsu Unitatea», Hsinking-en komando zentral batekin. 1941etik aurrera unitate guzti hauek «Kwantungeko Armadako Prebentzio Epidemikoko eta Ur Garbiketako Departamentua» edo «731 Unitatea» goitizenez ziren ezagunak kolektiboki. Gazteriaren Gorputz Inperialak, Ikerketa Japoniarren Unibertsitatea eta Kempeitai-ren babesa izan zuten. Iturri batzuek zaibatsu Mitsuirekin lotzen dituzte, hau da, Mantxukuoko mitxoleta laborantzaren monopolioarekin (heroinaren ekoizpenerako).

## Kanpo estekak